
Observationes  circa  aegrotantium  lectulos 
collectae  raro  quidem  in  dissertationibus  in- 
auguralibus  tradi  solent,  et  huiusmodi  speci- 
mina, a tironibus  plerumque  conscripta,  ad 
tractandas  res,  practicam  medicinam  spec- 
tantes, revera  parvi  aestimanda  videntur;  at 
iudicum  aequiorum  indulgentiam  et  suffragia 
nos,  qui  absolutis  iamiam  per  lustrum  studiis 
academicis , in  nosocomiis  et  apud  milites 
medici  auxiliaris  munere  functi  sumus,  eo 
magis  impetraturos  speramus,  quum  medico 
morbi,  de  quo  agitur,  sanandi  rationem  do- 
cere minime  adspiremus,  sed  quid  natura 
nonnunquam  in  rebellibus  morbis  et  despe- 
ratis casibus  propria  vi  et  mirifico  auxilio 
valeat,  demonstrare  tantummodo  studeamus. 


Atqui  naturae  conamina  nemo  medico- 
rum floccipendemla  putabit,  magis  operae 
pretium  nos  facturos  arbitramur,  si  sequentes 
morbi  historias  sincere  absque  fuco  enarre- 
mus, 'quamsi  centenis  e libris,  oleum  et  ope- 
ram perdituri  conscribamus,  quae  sexcenties 
fortasse  ab  aliis,  sint  repetita,  memores  prae- 
terea Horatiani  illius: 

„Sumite  materiam  vestris,  qui 
, , scribitis,  aequam  A iribus.“  — 


Primum  aliquot  morborum  histonas,  nostrae 
observationi  debitas,  tradere,  deinde,  quid  dc  iis 
nobis  videatur,  ingenue  addere  conabimur. 


Historia  morbi  I. 

Vidimus  ante  aliquot  annos  puellam  qnan- 
dam  duodecim  circiter  annorum,  tenerrimam  et 
vix  primis  pubertatis  venturae  notis  conspicuam, 
quae  sequentia  nobis  observanda  obtulit:  Capillis 

atris,  cute  alba,  molli,  tenera,  circumscripto  gena- 
rum rubore,  animo  mobili,  alacri  donata  fuit.  Inde 
a prima  infantia  morbi  scrofulosi  eam  vexaverant 
symptomata,  quibus  exceptis  salis  bene  valuerat 
Duo  vero  mala,  quibus  tunc  laboravit,  ante  annum 
et  quod  excurrit  iamiam  orta,  non  dispari  atroci- 
tate etiamnum  creverunt.  Quorum  alterum  pec- 
tori, alterum  coxae  dextrae  fuit  infixum;  ac  dc 
illo  quidem  primo  loco  disseramus. 

Tussi  correpta  fuit  initio  rara  et  leni,  mox 
increscente  ct  vehementiore,  doloribus  periodicis 
pungentibus  pectoris,  qui  respirationi  id  impedi- 


menti  obtulerunt,  ut  motus  corporis  validiores  ae 
que  ac  scalarum  adsccnsus  difficiles  essent,  nec 
nisi  aegerrime  perficerentur,  imo  altior  inspiratio 
omnino  prohiberetur.  Plerumque  sicca  fuit  tussis, 
aut  sanguinolenta  et  arenosi  aut  calcarei  quid  con- 
tinentia sputa  secesserunt.  Febricula  simul  vexa- 
vit aegram  vespertinis  insultibus,  in  sudores  ma- 
tutinos desinentibus.  Digestionis  opus  parum  la- 
befactum fuit,  nibilosecius  mira  successit  macies, 
animi  vero  hilaritas  et  mobilitas  integrae  manse- 
runt. 

Una  cum  hoc  malo  alterum  in  coxa  apparuit; 
dolores  periodici  et  caloris  sensus  exstiterunt,  qui- 
bus supervenit  claudicatio,  crus  dextrum  paulo 
longius  altero  apparuit,  plica  in  natibus  obvia  dex- 
tro in  latere  profundior  fuit,  ipsa  coxa  dextra 
plenior  sinistra.  Lento  passu  increvit  malum,  per- 
inde ac  pectoris  affectio.  Nam  cruris  mobilitas 
magis  magisque  infracta  tandem  paene  desiit,  sae- 
vientibus praecipue  in  genu  doloribus.  Tussis 
crebrior  et  vehementior  rediit,  dolores  pectoris  in- 
creverunt, sputaque  purulenta,  sanguinea  et  icho- 
rosa  per  tempus  aliquod  prodierunt.  Interea  fe- 
bris liectica,  insultibus  duplicatis,  vix  non  conti- 
nua evasit,  debilitas  corporis  ct  macies  eximia  ce- 
perunt augmenta,  et  ab  ipsis  noctibus  salutaris  ab- 


9 


fuit  quies,  manentibus  integris  animi  facultatibus 
et  hilaritate.  Medicaminibus  hoc  statu  vulgo  lau- 
datis sine  ullo  fructu  in  usum  vocatis  mortem  im- 
minentem morbo  linem  esse  imposituram  suspicari 
oportuit.  Subito  vero  aliam  formam  induit  mor- 
bus: exorta  suppuratione  in  coxa  aegrotante  liga- 
mentis eartilaginibusque  vicinis  corrosione  solutis 
osseque  ex  acetabulo  protruso,  fistulae  nonnullae, 
copiosum  ichorem  fundentes,  foras  proruperunt* 
nates  femorisque  carnem  excavantes.  His  sympto- 
matibus, in  coxa  saevientibus,  pulmonibus  induciae 
videbantur,  concessae,  nara  sputa  indies  immi- 
nuebantur tussis  disparuit  dolores  cesserunt,  et 
sine  impedimento  mox  respiratio,  ut  in  sanis,  fieri 
potuit.  Phthiscos  symptomata , febris  nimirum, 
macies  et  coi  liquati  vae  ex  cretio  nes  intorirn  per 
copiosissimam  suppurationem  in  laeso  articulo  or- 
tam fovebantur,  nam  ad  genu  usque  femoris  car- 
nes canaliculis  saniem  fundentibus  perviae  exstite- 
runt. Sub  phaenomenis  circa  phthiseos  finem 
quotidie  apparentibus  hiccc  processus  deleterius 
tandem  mortem  induxit,  neque  unquam  respiratio- 
nis impedimentum  recurrit. 

Quod  in  morbi  phaenomenis  mirifice  mutatis 
restiterat  problema,  luculentissime  patefecit  cada- 
veris inspectio,  qua  hacc  se  obtulerunt:  Aperto 

thorace  cor  et  vasa  maiora  integra  apparuerunt, 
pulmones  parllin  pleurae  costali  adhaerentes,  sed 
ubique  molles,  absque  tuberculis  et  infiltratione 
fuerunt,  dissecti  vero  cavitates  nonnullas  vacuas, 
nucis  avellanae  ad  iuglandis  magnitudinem  aequan- 
tes, exhibuerunt,  quarum  parietes  membrana  te- 
nerrima obducti  fuerunt  neque  morbosi  quid  in 
ambiente  parenchymate  repertum  est;  cavitatum 
plurcs  cum  bronchiis  commercium  aluerunt,  puris 
vero,  vel  tuberculorum  crudorum,  ne  vestigium 
quidem  exstitit.  Ceteris  visceribus  integritatem 
referentibus,  ad  alterius  mali  examen  ventum  est. 
Omnis  fere  tela  cellulosa  femoris  tumidi  et  multis 
ulceribus  obtecti  ichorc.  referta  fuit,  inter  muscu- 
lorum interstitia  sese  sinuarunt  canales,  e coxa 
originem  ducentes  et  circa  genu  patescentes.  Li- 
gamenta et  cartilagines  articuli,  cum  capitis  ossis 
femoris  et  acetabuli  ossei  portione  consumta  fue- 
runt ulceratione,  totum  os  femoris  vero  scabrum, 
periosteo  nudatum  et  cinerei  coloris  fuit,  novae 
vero  incrustationes  osseae  diversis  in  locis  iamiain 
circumdederunt  os  vitiatum. 

Appositis  reliquis  observationibus,  nonnulla 
de  phaenomenorum  nexu  ratiocinabimur;  quare 
ad  secundum  casum  enarrandum  nos  accingimus. 


Historia  morbi  II. 

Iuvenis  viginti  duorum  annomm,  miles,  con- 
stitutione salis  robusta,  facie  leucophlegrnatica  pal- 
lidaque,  exantlati  inter  primam  infantiam  morbi 
scrofulosi  aliquot  vestigia  referens,  febre  nervosa 
graviori  correptus  est,  qua  pluries  per  dies  vita 
eius  periclitabatur.  Saeviente  xero  hoc  mortalium 
hoste,  de  pulmonum  clade  ne  minima  quidem  su- 
spicio emersit;  at  subito,  febre  inducias  concedente, 
aeger,  qui  ex  delirio  vix  mentem  recepisset,  tussi- 
cula et  pressionis  in  pectore  sensu  vexatus  est, 
quae  symptomata  mox  in  dies  crescendo  funestam 
revelarunt  scenam,  etenim  tussi  per  dies  noctesque 
miser  angebatur,  copiosissima  seroso -grurnosa  et 
foetentia  sputa  reddidit,  situm  in  lectulo  horizon- 
talera  sustinere  non  potuit,  sudores  matutini  pro- 
fusi emaciatum  aegrum  plane  exhaurire  minaban- 
tur; neque  de  phthisi  pulmonum  coniirmata  ulla 
exstitit  dubitatio,  ita  ut,  qui  Scyllam  vix  evitasaet 
in  Charybdin  incidisse  videretur,  alteraque  vice 
de  eo  conclamatum  esset.  Febris  interea  nervosa 
hccticae  indolem  adepta,  horis  pomeridianis  exa- 
cerbationes, matutinis  vero,  linito  sudore,  remissio- 
nes praestitit  Vcruntamen  aeger  hisce  calamita- 
tibus pressus,  neque  futurae  salutis  speui,  neque 

animi  hilaritatem  abiecil;  spes,  quod  iam  videbimus, 
vana  non  fuit  Nam  quae  saepe  praeter  medici  opi- 
nionem miracula  edit,  hoc  quoque  in  casu  autocratiam 
suam  mirabilem  manifestandi  consilium  ceperat  natu- 
ra, sancque  mirabili  ratione  aegrum,  de  quo  despe- 
ratum fuit,  in  bonam  valetudinem  restituit  Ortus 
est  subito  in  coxae  dextrae  regione  dolor  acutus, 
rheumatici  instar,  cui  supervenit  tumor,  et  totius 
extremitatis  immobilitas,  quae  initio  miseri  calami- 
tatibus non  parum  incrementi  adiecerunt.  Elapsis 
aliquot  diebus  satis  alte  sub  tegumentis  partis  affec- 
tae tactui  curatiori  puris  colluvies  sese  obtulit, 
medicusque  boc  naturae  medicatricis  conamen,  uti 
par  erat,  perita  manu  fovere  haud  neglexit.  Mox 
suppuratio  in  coxae  articulo  luculentior  prodiit, 
quapropter  magna  incisione  puri  patefactus  est  exi- 
tus; ingens  eius  moles  proruit  et  immisso  specillo, 
quod  suspicari  oportuit,  os  non  solum  carie  affec- 
tum, sed  sinus  quoque  et  canales  inter  integu- 
menta discurrentes  detegebantur.  Quotidie  interea 
puris  deterioris  notae  et  foetentis  portio  eximia 
eliminabatur,  et  quamvis  in  pulmonibus  eius  pro- 
ductio tanta  esset,  ut  superiore  corporis  parte  ad 
inferius  inflexa,  fere  sponte  sua  absque  tussi  ex 
ore  proflueret,  tamen  aeger,  omni  dolore  liberatus, 
mox  melius  habere  coeperat,  ciborum  appetentia 

rediit,  promptius  digessit,  febris  manifestas  remissio, 
nes  exhibuit,  somnusque  blandus,  eo  usque  deside- 
ratus,  per  horas  saepe  incidit  Nova  secretio  mor- 
bosa mox  priorem  vicit,  eamque  non  impctuose 
quidem,  sed  apto  certissime  tempore  ex  toto  a 
pulmonibus  in  coxame  vocavit  traxitque,  quo  facto 
tussis  quoque  cessit  et  exiguum  tantummodo  re- 
spirationis altae  impedimentum  in  pectore  remansit 
Usu  medicaminum  convenientium  externorum  pru- 
denti sensim  et  pedetentiin  suppuratio  in  coxa 
quoque  decrevit,  ulcusquc  intra  aliquot  menses 
ex  toto  consanuit.  Claudicatio  initio  superstes  con- 
veniente exertitationc  et  balneorum  usu  non  parum 
imminuta  est,  ita  ut  aeger,  qui  per  annum  et  quod 
excurrit  in  nosocomio  moratus  erat,  ad  militiam  qui- 
dem non  amplius  satis  validus,  sed  ad  domestica 
negotia  bene  aptus,  familiam  suam  revisere  posset 

Historia  morbi  III. 

Vir  robustus,  quadragenarius,  manu  victum 
conquirens,  vitae  solutiori  et  spirituosorum  abusui 
deditus,  per  plurcs  iam  annos  ulcere  cruris  dextri 
laboravit,  quod  modo  increscens  modo  decrescens 
valetudinem  eo  usque  parum  turbaverat,  atque  a 
causa  externa  primum  originem  duxerat  Cum 
vero  ulcus  rasu  quodam  maiorem  solito  magni  tu- 

nem  adeptum  esset,  maioresque  aegro  molestias 
inferret,  sanationem  eius  obtinere  studuit,  quam  in 
nosocomium  receptus,  apta  chirurgia  et  conve- 
niente regimine  brevi  impetravit.  At  vixdum  ul- 
cere cicatricula  munito,  incognitus  cousque  hostis 
novas  aegro  struxit  insidias,  quibus  propemodum 
succubuit  Tussis  enim  vexare  incepit,  dolores  et 
anxietas  pectoris  incursarunt,  pituitosi  et  cruenti 
aliquantum  nonnunquam  tussiendo  secessit,  febri- 
cula irretitus  aeger,  quaquaversus  in  lectulo  cubare 
non  potuit,  respiratioque  alta  dolore  fuit  impedita. 
Frustra  remediorum  his  in  casibus  laudatorum  caterva 
in  usum  vocata  est:  malum  in  dies  increvit,  febris 
hecticae  naturam  adseivit,  cum  tussi  continente 
langiora  sputa  viridi  flavescentia,  foetida,  ichorosa 
reiccla  sunt,  respirationis  difficultates  aegrum  cru- 
ciaverunt, sudores  matutini  corpus  ita  exhauserunt, 
ut  fere  ad  ossa  nuda  redactum  videretur.  Quis 
est,  qui  rebus  ita  constitutis  de  aegri  salute  non 
desperaverit,  quum  omnia  artis  conamina  morbi 
pertinacia  elusisset?  Nihilosecius  natura  medicatrix 
minus  exhausta  fuit,  quam  medici  prudentia;  nam 
quum  conclamatum  iamiam  de  aegro  esset,  subito 
cicatricis  in  crure  inflammatio  emersit,  quae  vix 
orta  destructionem  cutis,  ulcerationem  ichorisquc 
copiosi  cxcrctioncm  induxit.  Qui  a lethalis  aquis 

proxime  abfuerat  aeger,  novam  recuperavit  vitae 
spem,  nam  una  cum  cruris  ulcere  levaminis  seusus 
in  pectore  increvit,  dolor  disparuit,  tussis  com- 
primi mox  coepit  et  quod  eiiciebalur,  suspectam 
mox  naturam  exuit.  Sensim  febris  cessit,  somno 
placido  refocillatus  est,  qui  tot  per  noctes  hoc  be- 
neficio carucrat,  eodemque  modo  res  eius  in  me- 
lius, quo  antea  in  peius  vertebantur.  Quamvis  hu- 
morum non  exigua  portio  per  ulcus  quotidie  sece- 
deret, perspicuum  tamen  corpus  et  virium  et  mo- 
lis cepit  augmentum,  et  post  breve  tempus,  quid 
ad  ossa  usque  tabuerat,  et  quem  mortis  fauces  iam 
tenere  videbantur,  novo  sanitatis  flore  viguit  aeger. 
I Icus  interca  certam  magnitudinem  adeptum,  im- 
mutabile perstitit,  neque  ad  eius  sanationem  impia 
a medicis  tentamina  sunt  instituta.  Recuperatis  tan- 
dem omnibus  corporis  viribus,  et  si  ulcus  ex- 
cipias, integra  valetudine  gaudens,  tandem  ad 
opificium  suum  rediit  aeger.  Solitam  vitam  de- 
gens, per  annum  ct  quod  excurrit  omnis  valetu- 
dinis adversae  expers  reslistit.  Orto  fortuito  ulceris 
incremento,  a chirurgis  auxilium  petiit  aeger,  sed 
cicatrice  ad  certum  usque  gradum  perducta,  nova 
pectoris  mala  insurrexerunt,  quibus  perterritus  ipse 
aeger,  ut  ab  omni  ulceris  imminutione  abstinere- 
tur, rogabat.  Pectoris  affectio  brevi  tempore  dis- 

paruit,  ulcus  autem  in  fonticulum  conversum,  mi- 
nores molestias  movens,  aegri  valetudinem  in  poste- 
rum tuebatur. 

Historia  morbi  IV. 

Quartam  observationem  iam  enarrandam  no- 
bis obtulit  vir  quadragenarius,  militiae  per  multos 
iam  annos  obstrictus,  et  spiriluosorum  abusui  de- 
ditus. Cniris  ulcere,  sine  manifesta  causa  exorto, 
per  annos  iamiam  laboraverat,  priusquam  ut  hoc 
malo  nonnunquam  ei  infesto,  liberaretur,  chirur- 
gorum implorabat  auxilium.  Continuata  per  ali- 
quod tempus  curatione  externa,  haud  mediocriter 
decrevit  ulcus,  et  fortioribus  in  usum  vocatis 
exsiccantibus  tandem  cicatrice  est  munitum,  tam 
aegroto  quam  chirurgo  non  parum  laetantibus. 
Sed  eheu!  ut  multa  alia,  ita  et  hoc  gaudium  breve 
fuit.  Nam  post  hebdomadem  circiter,  instituto 
corporis  exercitio  die  brumali  frigidissimo,  subito 
anxietatis  sensu,  pectoris  oppressione  maxima,  hor- 
rore, pectoris  dolore  et  magna  debilitate  corripitur 
homo.  Ilis  symptomatibus  aequabili  vigore  per 
horam  et  quod  excurrit  protractis  subito  sanguinis 
portio  cum  stertore  in  tracheam  assurgit  et  fontis 
instar  ex  ore  nasoque  eructatur,  donec  exhaustus 
aeger  animi  deliquio  subigatur.  Arcessitus  medicus 

cura  antiphlogistica  novum  sanguinis  profluvium 
frustra  prohibere  studet,  nam  altero  die  similis 
irruit  insultus,  et  per  integram  hebdomadem  quo- 
tidie sanguinis  quantitas,  librae  pondus  saepe  ex- 
cedens, amittitur.  Tandem  acido  sulphunco  pro- 
pinato, nova  quidem  arcetur  accessio,  sed  respiratio 
non  in  integram  restititur,  tussis  remanet,  sputa  co- 
piosa, pituitoso  - sanguinolenta , dolores  pungestc* 
pectoris  perstant,  cubitus  ad  hoc  illudve  latus 
sustineri  nequit,  febris  aegrum  corripit,  ct  post 
dies  aliquot  nova  incursat  sanguinis  profusio.  Ilis 
symptomatibus  in  dies  adauctis,  dc  aegri  salute 
desperatum  est,  nam  pulmonum  substantia  adeo 
videbatur  corrupta,  ut  eius  instauratio  omni  re- 
pugnaret probabilitati.  Sputa  foetentia  ichorosa 
eiecit  aeger,  febris  liectica  nunquam  eum  reliquit, 
eximia  insigniter  macies  prodiit,  neque  sudores 
eolliquativi  deerant  Quae  cum  ita  essent,  sua 
sponte  sese  resolvit  cicatrix  cniris  ulceri  inducta, 
accedente  larga  humorum  scrosomm  male  olen 
tium  excrctione.  I.  Iceris  ambitus  admodum  incre 
vit,  sed  pectoris  morbus  eodem  gradu  decrevit, 
siquidem  sanguinis  profusio  desiit,  sputorum  quan- 
titas in  dies  imminuta  est,  febris  remissiones  ob- 
tulit  et  brevi  tempore  ex  toto  evanuit,  viriumque 
et  carnis  instauratio  redituram  indicavit  valetudi- 

nem  secundam;  spes  non  irrita  exstitit,  nam  si 
excipias  ulcus,  mediocris  magnitudinis  et  parum- 
que molestum,  optima  adhuc  sanitate  aegrotus 
fruitur,  neqne  pectoris  affectionis  snpercst  vesti- 
gium. — 


E p i c r i s i s. 

Traditis  hisce  morbi  historiis,  nonnulla  ex  iis 
ratiocinia  deducere  conabimur.  In  exemplo  pri- 
mum apposito  infaustus  exitus  per  accidens  subiit 
neque  minus  ac  in  reliquis  casibus  derivatione  usa 
est  natura,  ad  pectoris  morbum  sanandum,  quem 
finem,  ut  cadaveris  inspectio  demonstravit,  perfectis- 
sime assecuta  est.  Pulmonum  ulcera  ergo  in  hisce 
casibus  per  derivationem  sanabantur,  etenim  in  loco, 
a primitus  affecto  longius  distante,  nova  orta  est 
affectio  morbosa,  novus  stimulus,  nova  secretio 
humorum,  processui  morboso  tantummodo  debito- 
rum. Morbi  pulmonum  origo  autem  aliquantum 
differt,  nam  in  puella  simul  et  ex  uno  codemque 
fonte  pectoris  et  coxae  vilia  profluxerunt,  ex  scro- 
fulosa  nimirum  cachexia.  Aequabiliter  autem  eo 

I 

usque  increverunt,  donec  alterutrum  sibi  vindica- 

rct  principatum,  quo  irruente  in  coxam,  pulmo- 
num morbus  subsedit,  nam  quidquid  morbosi  in 
corpore  fuit,  ad  coxam  est  derivatum. 

. Ifaud  absimilis  isti  alter  casus  est.  Dispositio 
scrofulosa  per  infantiam  manifesta  haud  dubie  tu- 
berculorum in  pulmonibus  seminia  reliquerat, 
quippe  quae  semper  fere,  ut  satis  constat,  talem 
originem  agnosennt,  quidquid  demum  neoterici  ad 
probanda  contraria  jactaverint  Diu  autem  anguis 
iste  latuisset  in  herba,  nisi  fortuito  aegrotus  febre 
nervosa  esset  correptus,  qua  exorta  pulmones  fa 
ciilimc  iti  perniciem  rapi  debuerunt;  quum,  ut 
nemo  medicorum  ignorat,  secundum  vitae  leges 
in  morbis  universalibus  pars  aliqua  iam  labefacta 
et  debilis  praecipue  periclitetur ; proinde  totum 
impetum  in  respirationis  organa  effudit  morbus,  et 
certissime  aegrotum  praecipitasse!,  nisi  naturae 
tam  ad  conversationem  quam  ad  destructionem 
aliae  patuissent  viae.  Coxam  iterum  sibi  delegit 
dextram  pro  piaculo,  prudentias  agens  quam  me- 
dici mulli,  a nobiliore  organo  ad  ignobilius  hostem 
avocando.  ISeque  hie  natura  praepropere  et  im- 
petuose  res  miscuit,  sed  blande  eauteque  surgenti 
Aurorae  portas  patefecit,  quo  totius  clientis  vitam 
elongaret.  Vacuefactis  tandem  pulmonum  cavita. 
libus,  tuberculorum  dissolutione  formatis,  iniectuv 

que  frenis  huic  damnosae  progeniei,  per  largam 
secretionem  derivatoriam  ad  huius  fontes  exsic- 
candos cautissime  se  aceinxit  natura.  Eam  vero 
solam  hoc  in  casu  sanationem  perfecisse,  eo  lucu- 
lentius patet,  quod,  ut  experientia  quotidiana  do- 
cet, sub  rerum  conditionibus  supra  descriptis  totus 
medicaminum  apparatus  in  cassum  in  usum  vocari 
solet.  Neque  natura  multis  ad  scopum  suum  con- 
sequendum adminiculis  indiget,  saepissime  enim 
suflicit,  si  conaminibus  eius  salutiferis  obex  non 
temere  obiiciatur. 

In  reliquis,  quorum  historiam  morbi  narravi- 
mus, alia  est  rei  ratio,  nam  primitus  et  haud  du- 
bie mechanica  causa  in  cruribus  ulcera  nata  fue- 
runt, quae  tutoriam  quasi  virtutem  contra  alios 
morbos  per  multos  organismo  praebuerant  annos, 
donec  irrita  per  impia  chirurgorum  tentamina,  de- 
leleriam  vim  in  pulmones  effunderet  natura,  qui 
suppuratione  sane  ex  toto  consumti  fuissent,  nisi 
tempestive  haec  in  crura  esset  revocata.  Quaeri- 
tur autem,  quid  sit  tam  efficax  in  hac  secretione 
derivaloria,  num  inflammatio  et  irritatio  in  altero 
loco?  an  humorum  eliminatio?  Similibus  in  mor- 
bis internis  saepe  artificialem  longeque  maiorem 
frustra  instituimus  irritationem,  neque  producta 
morbosa  secretio  semper  desideriis  nostris  respon- 

det;  notum  praeterea  est,  humores  peculiares  in 
sanguine  non  existere,  sed  organi  secretorii  vir- 
tute ex  elementis  formari;  ergo  i choris  in  crurum 
ulceribus  larga  ct  foeda  secretio  minime  est  par- 
tium inquilinarum  ex  sanguine  huc  depositio,  sed 
membranae  secretoriae,  omnia  loca  suppurantia 
investientis,  productum,  cuius  natura  plerumque 
a solis  localibus  conditionibus  pendet,  nam  appli- 
catis remediis  localibus  aptis  foetens  ichor  saepe 
brevi  tempore  in  pus  optimae  notae  transmutatur, 
unde  fieri  potest,  ut  ulcera  cicatrices  inducant 
corporis  valetudini  saepe,  deleterias.  Orta  vero 
huius  generis  secretione  in  pulmonibus,  remedio- 
rum applicatio  localis  satis  efficax  largienda  non 
est,  universalium  usus  vero  nihil  emolumenti  prae- 
stare solet,  qua  de  causa  pulmonum  ulcera  medi- 
corum arte  nunquam  sanantur.  Hunc  autem  sco- 
pum attingere  posse  naturam,  ex  narratis  historiis 
abunde  patet , et  simplicissima  sane  utitur  via, 
ulcere  nimirum  cruris,  quod  plerumque  minimi 
penditur,  quamquam  certis  rerum  conditionibus  ct 
vitam  conservare  et  extinguere  possit  Patet  igitur 
ex  his  omnibus  naturam  quidem  non  semper  nos 
celare  sanationis  morborum  modum,  sed  rarissime 
id  efficere  ut  eius  indolem  augurari  possimus. 

TIIESES  DEFENDENDAE. 


I. 

In  ulceribus  syphiliticis  curandis  localis  curatio 
non  sufficit.  ^ 

II. 

Rheumatismus  et  Arthritis  inter  sc  differunt. 

III. 

Inlcr  amputationis  contraiudicalioncs  nou  referenda 
est  febris  hectica. 

IV. 

Trepanatio  per  sc  non  est  operatio  periculosa. 


